projecte-aina/catalan_government_crawling huggingface dataset:
D'acord amb Resolució SLT/720/2020, de 13 de març, per la qual s'adopten noves mesures addicionals per a la prevenció i el control de la infecció pel SARS-CoV-2 el Departament de Salut ha resolt el tancament dels centres i serveis al públic del Sistema Bibliotecari de Catalunya.
Recordeu que no es poden retornar els documents que tingueu en préstec de les biblioteques i que totes les bústies han estat tancades fins que es recuperi la normalitat.
S'han renovat automàticament tots els terminis de préstec de manera que no es generarà cap tipus d'avís de retorn ni sanció.
Tot i aquesta situació excepcional les biblioteques públiques continuem oferint els nostres serveis a través de la xarxa.
Amb motiu de l'episodi de Covid-19 i seguint les instruccions de les autoritats, les diferents entitats culturals del país han cancel·lat temporalment les seves programacions.
Per aquest motiu, us oferim en portada L'Agenda Cultural a Casa, un recull d'activitats culturals virtuals de què podeu gaudir sense sortir de casa.
Podeu trobar les diferents propostes aquí:
Elaborades per la Central de Biblioteques de Tarragona per tal de donar visibilitat a escriptors, escriptores i editorials del territori
Us hem preparat una selecció de llibres de novetats d'autores i autors locals del Camp de Tarragona.
Tots ells han estat publicats per editorials locals des del mes de novembre del 2019 fins l'abril d'enguany.
Aquests llibres que us presentem van estar pensats per promocionar-los al voltant de la diada de Sant Jordi, però no va ser possible per la situació sanitària del Covid 19.
1.- Una de llibres de literatura infantil: d'autores, autors i editorials vinculades al Camp de Tarragona.
2.- Una altra de selecció de llibres d'editorials Km0.
La comparativa dels resultats estadístics generals entre els anys 2017-2018 han estat els següents:
Les xifres mostren un lleuger descens pel que fa a visites (utilització dels espais, serveis i activitats dintre de la biblioteca).
També, seguint la tònica dels darrers anys, mostra un lleuger descens pel que fa als usuaris que han fet ús del Servei de Préstec.
El nombre de visitants, amb un descens del 0,98%, podem dir que s'ha estabilitzat al voltant dels 1.500.000 usuaris.
Els indicadors que presenten més variació són els relacionats amb el préstec amb un descens continuat que arriba al 2,5% respecte de l'any 2017.
Cal destacar també el gran augment que va tenint al llarg dels anys la utilització dels serveis d'Internet, Ofimàtica i Wi-Fi.
Segurament els usuaris veuen les biblioteques com a llocs idonis on poder fer ús d'aquells serveis relacionats amb les tecnologies de la informació i la comunicació: cercar informació a través d'Internet (amb els ordinadors de la biblioteca o amb els seus dispositius mitjançant Wi-Fi), fer-se un currículum, preparar un treball amb els serveis d'Ofimàtica que ofereixen les biblioteques...
El Servei de Biblioteques de la Generalitat de Catalunya organitza el club de lectura virtual "Lectors en sèrie", que començarà el 20 de juny.
Serà coordinat per Àlex Gutiérrez, cap de la secció de "Mèdia" del diari Ara i impulsor dels portals Comunicació21.cat i Cultura21.cat.
Com explica el seu coordinador, "en aquest club de lectura repassem deu de les ficcions televisives que han ajudat a fer que la petita pantalla ja no sigui la germana pobra del cinema.
I tracem un mapa cultural a partir d'aquests deu títols: des de quines altres sèries han inspirat fins a quins llibres i pel·lícules serveixen per entendre-les millor.
A 'Lectors en sèrie' busquem treure-li el suc a les ficcions que han marcat una generació i, de passada, intercanviar recomanacions sobre altres sèries imprescindibles relacionades."
Les deu sèries que tractarem són:
Juny i Juliol: Twin Peaks (1990)
El Club de lectura virtual es durà a terme a la plataforma Readgroups: per a inscriure-s'hi només cal formalitzar un registre gratuït a partir d'un correu electrònic, nom d'usuari i contrasenya a aquesta direcció: http://biblioteques.gencat.cat/lectorsenserie
Aquest club s'afegeix al als clubs virtuals que el Servei de Biblioteques ja te en funcionament: Llegir el pensament, Llegir periodisme, Llibre de família i Signatura 400.
El Servei de Biblioteques de la Generalitat de Catalunya i la Filmoteca de Catalunya organitzen la primera edició del Biblioclub Filmoteca, un cicle de cinefòrums que plantejarà un debat cinematogràfic al voltant de 10 llargmetratges internacionals dels darrers anys recomanats per la Filmoteca de Catalunya.
Al llarg d'onze mesos, els usuaris de 20 biblioteques públiques de Catalunya tindran l'oportunitat de participar d'aquest club, on cada mes es debatrà sobre un títol determinat.
El debat es desenvoluparà en una plataforma en línia durant tot el mes, així com en les sessions presencials que es realitzaran a les biblioteques especialitzades en cinema o que realitzin programacions especials.
Aquesta prova pilot arribarà a més de 500 usuaris de les biblioteques catalanes.
Els participants dels cinefòrums podran visionar els films, seleccionats per la Filmoteca de Catalunya, des de casa a través d'una plataforma digital de vídeo sota demanda.
Les pel·lícules escollides també es projectaran mensualment en sessions especials a la seu del Raval de la Filmoteca de Catalunya.
Els membres inscrits al Biblioclub estaran convidats a aquestes sessions, presentades per un especialista convidat.
La Filmoteca de Catalunya ha efectuat la selecció de les pel·lícules d'acord amb criteris cinematogràfics i a l'oferta de les actuals plataformes de vídeo sota demanda, i totes les pel·lícules es podran veure en versió original subtitulada en català.
Aquesta prova pilot servirà per avaluar la possibilitat d'incloure el material audiovisual a la plataforma digital eBiblio.cat.
Aquest club de caràcter gratuït, es gestiona mitjançant la plataforma de ReadGroups i s'adreça a tots els usuaris de les biblioteques públiques de Catalunya.
Es poden fer les inscripcions a: http://biblioteques.gencat.cat/biblioclubfilmoteca
La Filmoteca de Catalunya proporcionarà continguts específics que serviran als participants per aprofundir en els seus coneixements cinematogràfics i generar debat al voltant dels títols proposats.
Els abonats a la Filmoteca, i el públic general que ho desitgi, també podran participar al cinefòrum virtual i accedir als materials complementaris sobre cada film que s'oferiran a la plataforma.
El debat virtual serà conduït per un especialista de la Filmoteca de Catalunya que ajudarà a dinamitzar les intervencions dels participants i s'encarregarà de proporcionar continguts rellevants per al debat.
Els títols, dies i horaris del films del Biblioclub Filmoteca són els següents:
La grande bellezza, Paolo Sorrentino, 2013 Presentació a càrrec d'Esteve Riambau
El Servei de Biblioteques de la Generalitat de Catalunya, amb l'objectiu d'apropar als usuaris de les biblioteques públiques la personalitat i l'obra dels autors commemorats, se suma a alguns dels aniversaris oficials que cada any impulsa el govern català.
El Servei de Biblioteques, conjuntament amb els comissaris i comissàries de les commemoracions, elaboren un conjunt de propostes a realitzar dins dels espais bibliotecaris, que abasten des d'exposicions i punts de llibre fins a espectacles, passant per conferències, formació de conductors de clubs de lectura i tallers.
Amb la col·laboració dels serveis regionals de la resta de territori i de la Diputació de Barcelona, les biblioteques trien les activitats de les commemoracions que s'adeqüen més als interessos dels seus usuaris.
El servei de biblioteques i l'Àrea de Públics amb la col·laboració dels equipaments culturals del país, posen en marxa el projecte "PublicsBIB", que té per objectiu apropar els usuaris de les biblioteques públiques de Catalunya als museus i als equipaments culturals nacionals o d'interès nacional.
Des de la plataforma PublicsBIB, s'accedeix a un catàleg de propostes culturals singulars, que ofereixen els equipaments nacionals.
Els àmbits d'actuació son: les arts vives, el cinema i el patrimoni cultural.
En aquesta edició els equipaments culturals participants son:
L'Auditori, el Teatre Nacional de Catalunya, Teatre Lliure, Palau de la Música, Mercat de les Flors, Gran Teatre del Liceu, Filmoteca de Catalunya, Fundació Miró i el MNAC.
Cal destacar que totes les propostes culturals inclouen elements de valor afegit, com presentacions exclusives per part de directors, actors i comissaris de les institucions participants o bé l'accés a espais singulars habitualment reservats als professionals.
Us presentem el rànquing dels llibres per adults més llegits durant el 2018 a les biblioteques de la demarcació de Tarragona: Alt Camp, Baix Camp, Baix Penedès, Conca de Barberà, Priorat i Tarragonès.
Consulta el catàleg per veure'n la disponibilitat a les biblioteques d'arreu de Catalunya i demana'ls a la teva biblioteca
La seva obra, influenciada per Eugeni d'Ors i els noucentistes i emmarcada en la geografia física i humana de l'Empordà, bascula entre les fonts clàssiques i les tradicionals.
3 d'octubre | Figueres – Biblioteca Carles Fages de Climent | Conferència La redescoberta d'un tresor literari: l'obra literària de Carles Fages de Climent en el marc de l'Any Fages de Climent, a càrrec de Jordi Canet
2 de novembre (18 h) | Torroella de Montgrí – Biblioteca Municipal de l'Estartit | Conferència La redescoberta d'un tresor literari: l'obra literària de Carles Fages de Climent en el marc de l'Any Fages de Climent, a càrrec de Jordi Canet
2 de novembre (19 h) | Torroella de Montgrí – Biblioteca Municipal de l'Estartit | El Poeta de l'Empordà, amb Josep Tero
Amb una gran preparació tècnica com a lingüista, Fabra va saber materialitzar un codi formal funcional, modern i autònom.
Una mostra n'és la Gramàtica catalana, de la publicació de la qual commemorem el centenari.
La proposta lingüística de Pompeu Fabra va tenir una gran acceptació, ja que la va adoptar el 1914 la Mancomunitat de Catalunya.
4 d'octubre | Barcelona, Vallcarca i Penitents – Biblioteca M. Antonieta Cot -- Mestre Fabra, caçador de paraules, Clara Soler de la Companyia Peus Grossos
10 d'octubre | Barcelona – Biblioteca Montserrat Abelló -- Mestre Fabra, caçador de paraules, Clara Soler de la Companyia Peus Grossos
23 d'octubre | Esplugues de Llobregat – Biblioteca Central, Pare Miquel – Pompeu Fabra, jugada mestra!, Òscar Intente
27 d'octubre | Vilanova i la Geltrú – Biblioteca Joan Oliva -- Mestre Fabra, caçador de paraules, Clara Soler de la Companyia Peus Grossos
20 de novembre | Mataró – Biblioteca Pompeu Fabra -- Mestre Fabra, caçador de paraules, Clara Soler de la Companyia Peus Grossos
4 de desembre | Igualada – Biblioteca Central -- Mestre Fabra, caçador de paraules, Clara Soler de la Companyia Peus Grossos
18 de desembre | Barcelona – Biblioteca Josep M. Ainaud de Lasarte -- Mestre Fabra, caçador de paraules, Clara Soler de la Companyia Peus Grossos
10 de gener | Vacarisses – Biblioteca El Castell -- Mestre Fabra, caçador de paraules, Clara Soler de la Companyia Peus Grossos
12 de febrer | Castellbisbal – Biblioteca Josep Mateu i Miró -- Mestre Fabra, caçador de paraules, Clara Soler de la Companyia Peus Grossos
21 de febrer | Torrelles de Llobregat – Biblioteca Pompeu Fabra -- Mestre Fabra, caçador de paraules, Clara Soler de la Companyia Peus Grossos
10 d'octubre | Sant Hilari Sacalm – Biblioteca Municipal -- Pompeu Fabra, jugada mestra!, Òscar Intente
18 d'octubre | Llagostera – Biblioteca Julià Cutiller -- Pompeu Fabra, jugada mestra!, Òscar Intente
24 d'octubre | Vidreres -- Biblioteca Joan Rigau i Sala -- Pompeu Fabra, jugada mestra!, Òscar Intente
5 de novembre | Solsona – Biblioteca Carles Morató -- Pompeu Fabra, jugada mestra!, Òscar Intente
16 de novembre | Albesa – Biblioteca Fermí Palau -- Pompeu Fabra, jugada mestra!, Òscar Intente
23 de novembre (20 h.) | Bell-lloc d'Urgell – Biblioteca Joan Solà -- Pompeu Fabra, jugada mestra!, Òscar Intente
29 de setembre | Salou – Biblioteca Pública -- Pompeu Fabra, jugada mestra!, Òscar Intente
5 d'octubre | Mont-Roig del Camp – Biblioteca Joan Miró, Miami Platja -- Mestre Fabra, caçador de paraules, Clara Soler de la Companyia Peus Grossos
3 de desembre | Tarragona – Biblioteca Pública de Tarragona -- Mestre Fabra, caçador de paraules, Clara Soler de la Companyia Peus Grossos
10 de desembre | Cambrils – Biblioteca Pública -- Mestre Fabra, caçador de paraules, Clara Soler de la Companyia Peus Grossos
12 de desembre | Cambrils – Biblioteca Pública -- Mestre Fabra, Rosa Cadafalch
18 de desembre | Tarragona – Biblioteca Pública de Tarragona -- Mestre Fabra, Rosa Cadafalch
14 de desembre – Sant Jaume d'Enveja – Biblioteca Francesc Balaguer -- Mestre Fabra, Rosa Cadafalch
El 2018, el Govern de la Generalitat de Catalunya va commemorar que feia 50 anys que va morir Amparo Poch (1902-1968).
L'Institut Català de les Dones (ICD) és l'òrgan que va organitzar i impulsar els actes de reconeixement a la trajectòria d'aquesta metgessa, periodista i anarcofeminista, que va dedicar la seva vida a millorar la salut i els drets humans de les dones treballadores i els infants.
El 26 d'abril de 2018, l'ICD va organitzar l'Acte de presentació de la commemoració de l'Any Amparo Poch a la seva seu central.
Van intervenir-hi Núria Balada, presidenta de l'ICD, Antonina Rodrigo, biògrafa i comissària de l'Any Amparo Poch, i la historiadora Mary Nash.
L'acte va comptar amb la participació de personalitats i entitats implicades en aquesta commemoració.
4 de juliol | Barcelona – Biblioteca Francesca Bonnemaison -- Representació teatral 16 francs amb 29 cèntims, a càrrec de LA SUECA
3 de desembre | Viladecavalls – Biblioteca Pere Calders -- Conferència Amparo Poch, metge i anarquista i el seu entorn, a càrrec de Mary Nash
7 de novembre | Girona – Biblioteca Pública Carles Rahola -- Representació teatral 16 francs amb 29 cèntims, a càrrec de LA SUECA
8 de novembre | Caldes de Malavella – Biblioteca Francesc Ferrer i Guàrdia -- Conferència Amparo Poch, metge i anarquista i el seu entorn a càrrec de Mary Nash
21 de novembre | Girona – Biblioteca Pública Carles Rahola -- Conferència Amparo Poch, metge i anarquista i el seu entorn a càrrec de Mary Nash
De l'1 al 20 de març | Arboç del Penedès - Biblioteca Municipal de l'Arboç
Del 23 de març a l'11 d'abril | Creixell - Biblioteca Municipal Bibliocreixell
Del 15 d'abril al 5 de maig | Banyeres del Penedès - Biblioteca Municipal Ernest Lluch
Del 8 al 31 de maig | Montblanc - Biblioteca Comarcal Josep Conangla i Fontanillas
Del 3 al 28 de juny | Constantí - Biblioteca Municipal de Constantí
Del 2 al 26 de juliol | La Selva del Camp - Biblioteca Pública de la Selva del Camp
Del 8 d'agost al 3 de setembre | Tarragona - Biblioteca Pública de Torreforta
Del 8 de setembre al 6 d'octubre | Mont-Roig del Camp - Biblioteca Joan Miró
[CANCEL·LADA TEMPORALMENT] | Creixell – Biblioteca Municipal Bibliocreixell -- Representació teatral 16 francs amb 29 cèntims, a càrrec de LA SUECA
24 d'octubre | L'Arboç – Biblioteca Municipal de l'Arboç -- Representació teatral 16 francs amb 29 cèntims, a càrrec de LA SUECA
25 d'octubre | Banyeres del Penedès – Biblioteca Municipal Ernest Lluch -- Representació teatral 16 francs amb 29 cèntims, a càrrec de LA SUECA
26 d'octubre | Montblanc – Biblioteca Comarcal Josep Conangla i Fontanillas -- Representació teatral 16 francs amb 29 cèntims, a càrrec de LA SUECA
20 de novembre | Tarragona – Biblioteca Pública de Tarragona -- Conferència Amparo Poch, metge i anarquista i el seu entorn a càrrec de Mary Nash
Del 15 al 31 d'octubre | Linyola – Biblioteca Salvador Espriu
Del 2 al 27 de desembre | La Seu d'Urgell – Biblioteca Sant Agustí
Del 2 al 17 de gener | Artesa de Segre – Biblioteca Joan Maluquer i Viladot
Del 2 al 16 de març | Almenar – Biblioteca Ramon Berenguer IV
Us presentem el rànquing de les pel·lícules, musica, sèries i revistes més prestades durant el 2018 a les biblioteques de la demarcació de Tarragona: Alt Camp, Baix Camp, Baix Penedès, Conca de Barberà, Priorat i Tarragonès.
Consulta el catàleg per veure'n la disponibilitat a les biblioteques d'arreu de Catalunya i demana'ls a la teva biblioteca
Si Sant Jordi celebra el llibre, la seva revetlla és la festa de la lectura, els lectors i les biblioteques, un preludi que fa venir salivera als amants dels llibres per gaudir encara més de la Diada.
La Revetlla de Sant Jordi esdevé una convocatòria excepcional, festiva, participativa, amb activitats culturals per a tothom a l'entorn de la lectura i les biblioteques.
És un projecte impulsat pel Servei de Biblioteques del Departament de Cultura de la Generalitat de Catalunya que és possible gràcies a la participació de les biblioteques i les seves xarxes de col·laboradors.
La Revetlla de Sant Jordi assoleix el 2019 la seva setena edició, és una proposta consolidada i estesa arreu del territori: el 2017 hi van participar 7.500 persones a les 214 activitats que van organitzar les 138 biblioteques públiques d'arreu de Catalunya que es van sumar al projecte.
Per segon any consecutiu, les condicions excepcionals del calendari tornen a obligar les biblioteques a adaptar-s'hi: per comptes de celebrar la Revetlla el 22 d'abril, cada biblioteca triarà les dates més convenients per a les seves programacions, però sempre al voltant de la Diada de Sant Jordi.
Properament us informarem de les biblioteques de la demarcació de Tarragona que aquest 2019 organitzen activitats durant la Revetlla.
Activitats al voltant de Sant Jordi a les biblioteques a la demarcació de Tarragona
Diverses biblioteques de Tarragona participen en la 3a edició de la fira Montblanc Vila del Llibre 2019.
Han estat triades per la seva proximitat territorial i totes formen part de la demarcació de la Central de Biblioteques de Tarragona.
La fira està organitzada per la Xarxa de Viles del Llibre i té lloc els dies 22,23 i 24 de març en diferents espais de Montblanc.
La Xarxa de Viles del Llibre de Catalunya neix per desplegar iniciatives de turisme cultural que tenen com a eix central la literatura.
Les biblioteques participaran a l'activitat "Els Encants de la Vila del Llibre" a càrrec de Mireia Pla.
Les biblioteques participants disposen de 300 € cadascuna per comprar llibres.
Les biblioteques que hi participen enguany són:
El Servei de Biblioteques, amb la col·laboració de l' Institut Català de les Empreses Culturals (ICEC), impulsa el programa de suport a les fires del llibre de Catalunya que porta les biblioteques públiques a comprar títols a les fires que se celebren a Catalunya.
L'objectiu principal del projecte és que les biblioteques enforteixin el seu vincle amb els editors i els llibreters de Catalunya, motiu pel qual en cada una de les fires s'inclou una activitat que pretén afavorir la trobada i el diàleg entre els diferents agents del sector del llibre.
Participen el 23 de març de 10'30 a 13'30 h amb la compra de llibres i a l'activitat "Els Encants de la Vila del Llibre"
La campanya està impulsada per L' Agència de Residus de Catalunya i la Fundació ECOLEC.
A les biblioteques de la Central de Tarragona tindrem:
L'objectiu de la campanya és aconseguir incrementar la recollida de residus d'aparells elèctrics i electrònics (RAEE) involucrant als distribuïdors com a element clau de la recollida de RAEE (petits i grans distribuïdors), i implicant-los de forma activa en la recollida conscienciació del ciutadà.
Tot i que aquesta és una campanya destinada a incrementar la recollida selectiva d'aparells elèctrics i electrònics en desús, l' Agència de Residus de Catalunya recorda que la prioritat del consumidor ha de ser la reparació i la reutilització d'aquests productes, el que suposa allargar la vida útil i col·laborar amb la correcta gestió dels residus.
Aquesta és l'opció que s'ha de valorar abans.
Si no pot, el consumidor disposa del sistema de recollida selectiva que l'administració estableix per garantir el seu reciclatge: deixalleries o punts verds i, ara, també, totes les botigues d'electrodomèstics, d'acord amb els requisits que estableix el Reial Decret.
Activitat multitudinària de foment de la lectura on hi participen més de 270 biblioteques d'arreu de Catalunya
Entre les 20.00 i les 21.00, els súpers estan convocats a les biblioteques del tot el territori per participar en diferents activitats i ajudar, així, la Nenúfar i la Matoll, les elfes de la família del Super3, a posar fi al pla malèfic del Senyor de les Ombres.
Aquesta iniciativa per al foment de la lectura entre el públic infantil s'emmarca en la col·laboració entre el Super3 i el Departament de Cultura de la Generalitat de Catalunya.
La Supernit té per objectiu fer arribar als més petits la importància de la lectura i, per fer-ho, el Super3 ha ideat una aventura multitudinària, simultània i transmèdia per tot el territori en què els nens i nenes participants ajudaran la Nenúfar i la Matoll.
Consulta les biblioteques de la demarcació que hi participen i inscriu-te en la que tinguis més a prop:
El divendres 31 de maig, a la demarcació de la Central de Biblioteques de Tarragona, hi participaran 32 biblioteques, en la segona edició de la Supernit a les biblioteques
Dilluns 9 de setembre a les 10'00 h.
Lloc de trobada: Avinguda de la Catedral de Barcelona
Diverses biblioteques d'arreu de Catalunya, de les quals 18 són de la demarcació de Tarragona, assistiran a la Setmana del Llibre en Català, que té lloc a Barcelona del 6 al 15 de setembre.
L' Associació d'Editors en Llengua Catalana ha organitzat la trobada amb les biblioteques el dilluns 9 de setembre, on podran comprar llibres i participar en una activitat.
El Servei de Biblioteques de la Generalitat de Catalunya ha atorgat a cada biblioteca un pressupost de 500 euros per a la compra de novetats bibliogràfiques en els diferents estands de la fira.
També podran gaudir del Taller + Mostra de Poetry Slam: dinamitzant la lectura i unint la comunitat Poetry Slam a càrrec de Biblioteques de la Generalitat i la Diputació de Barcelona a les 16:00 h, com a activitat complementària.
Les biblioteques de la demarcació de Tarragona que hi participaran són:
El Servei de Biblioteques, amb la col·laboració de l' Institut Català de les Empreses Culturals (ICEC), impulsa el programa de suport a les fires del llibre de Catalunya que porta les biblioteques públiques a comprar títols a les fires que se celebren a Catalunya.
El Servei aposta per un projecte que beneficia d'una banda a les fires, atès que se'ls garanteix una quantitat d'ingressos addicional; i de l'altra a les biblioteques, que poden ampliar el seu fons adquirint-hi les novetats exposades.
Més enllà de les adquisicions, l'objectiu principal del projecte és que les biblioteques enforteixin el seu vincle amb els editors i els llibreters de Catalunya, motiu pel qual en cada una de les fires s'inclou una activitat que pretén afavorir la trobada i el diàleg entre els diferents agents del sector del llibre.
102 biblioteques de Catalunya, de les quals 18 de la demarcació de Tarragona, visitaran i compraran llibres a la Setmana del Llibre en Català
Xerrades relacionades amb la ciència i dintre del projecte "Píndoles de Salut" de la Central de Biblioteques de Tarragona
L' Associació per a la Divulgació Científica al Camp de Tarragona i la Central de Biblioteques de Tarragona col·laboren per commemorar el Dia Internacional de la Dona i la Nena en la Ciència (11 de febrer) a les biblioteques de la demarcació de Tarragona.
L'objectiu és promoure activitats per celebrar aquest dia i donar visibilitat i difusió al treball de la dona investigadora i científica, amb la intenció d'apropar la ciència i la tecnologia als usuaris de les biblioteques i fomentar la divulgació científica.
S'han programat 6 xerrades en 8 biblioteques:
En col·laboració amb l'Associació per a la Divulgació Científica al Camp de Tarragona, diverses biblioteques programen activitats durant la primera quinzena de febrer